Nariadenie Komisie (ES) č. 739/2000
zo 7. apríla 2000,
ktorým sa mení a dopĺňa nariadenie (ES) č. 2439/1999 o podmienkach povolenia doplnkových látok patriacich do skupiny viažuce, protispekavé a zrážacie látky v krmivách
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Komisie 70/524/EHS z 23. novembra 1970 o doplnkových látkach v krmivách [1], naposledy zmenenú a doplnenú nariadením (ES) č. 2690/1999 [2], a najmä na jej článok 11,
keďže:
(1) Nariadenie Komisie (ES) č. 2439/1999 [3] zo 17. novembra 1999 o podmienkach povolenia doplnkových látok patriacich do skupiny viažuce, protispekavé a zrážacie látkyv krmivách zavádza dočasný najvyšší prípustný obsah dioxínov v kaolínovej hline a ustanovuje povinnosť monitorovať prítomnosť dioxínov v ďalších povolených doplnkových látkach, patriacich do skupiny viažuce, protispekavé a zrážacie látky.
(2) Podľa uvedeného nariadenia sa predpokladá, že pred 1. marcom 2000 sa opätovne preskúmajú ustanovenia tohto nariadenia s prihliadnutím na ďalšie vykonané prieskumy, výsledky monitorovacieho programu a vyhodnotenie celkového rizika. Prieskumy a monitorovací program stále pokračujú a úplné vyhodnotenie celkového rizika nie je ešte dostupné. Preto je vhodné predĺžiť opatrenia, tak ako je ustanovené v nariadení č. 2439/2000, do 15. októbra 2000.
(3) Dostatočné údaje z monitorovania prítomnosti dioxínov sa zabezpečujú pre prírodné zmesi steatitov a chloritov (E 560), sepiolit (E 562) a sepiolitickú hlinu (E 563). Tieto údaje, pochádzajúce z rozličných členských štátov a/alebo pôvodné, ukazujú, že tieto doplnkové látky nie sú kontaminované dioxínmi alebo obsahujú množstvá, ktoré sú nižšie ako analytická hranica stanoviteľnosti.
(4) Opatrenia uvedené v tomto nariadení sú v súlade so stanoviskom Stáleho výboru pre krmivá,
PRIJALA TOTO NARIADENIE:
Článok l
Nariadenie (ES) č. 2439/1999 sa týmto mení a dopĺňa takto:
1. Dátum 1. marca 2000 v článku 1 sa nahrádza dátumom 15. októbra 2000.
2. Príloha sa nahrádza prílohou v tomto dokumente.
Článok 2
Toto nariadenie nadobúda účinnosť dňom jeho uverejnenia v Úradnom vestníku Európskych spoločenstiev.
Bude sa uplatňovať od 29. februára 2000.
Toto nariadenie je záväzné vo svojej celistvosti a priamo uplatniteľné vo všetkých členských štátoch.
V Bruseli 7. apríla 2000